
Projekti „Karja tn 6a hoone siseruumide

osaline rekonstrueerimine ning panduse 

ehitamine“ omafinantseeringu kinnitamine 
1. Asjaolud ja menetluse käik
Narva Linnavalitsuse Linnavara- ja Majandusamet koostöös Linna Arenduse ja Ökonoomika ametiga valmistab ette projektitaotlust „Karja tn 6a hoone siseruumide osaline rekonstrueerimine ning panduse ehitamine“. Projektitaotlus esitatakse EAS Hasartmängumaksu regionaalsete investeeringutoetuste programmi. Projekt näeb ette Sotsiaalabiameti kasutuses oleva Narva linna Sotsiaalhoolekandekeskuse hoone (Karja tänav 6a, Narva) remonditööde teostamist, sh sisemiste ruumide rekonstrueerimine (suitsuruum, sanitaartuba, invaliidituba), invaliidide sissepääsuks panduse ehitamine. 

Hoone aadressil Karja tänav 6A üldpinnaga 817,8 m2 omanik on Narva linn, Sotsiaalabiamet kasutab hoonet 31.03.2010 linnavara tasuta kasutamise lepingu nr 1/529-T alusel. Ruume kasutatakse Sotsiaalhoolekandekeskuse öömaja-, varjupaiga, intervallihoolduse teenuste ja vältimatu sotsiaalabi osutamiseks. Narva Linnavalitsuse 10.03.2010 korraldusega nr 511-k anti Narva Karja tänav 6A asuva hoone Sostaiialabiameti kasutusse määramata ajaks. 
Projekt vastab Narva linna arengukava strateegilise eesmärgi 3.1 (efektiivse ja mitmekülgse sotsiaalkaitse süsteemi loomine linnas) tegevussuuna 3.1.1 (sotsiaalasutuste viimine vastavusse kaasaja nõuetele) ja tegevussuuna 3.1.2 (sotsiaalse kaitseta isikute rehabiliteerimise ja sotsialiseerimise tagamine).

Projekti „Karja tn 6a hoone siseruumide osaline rekonstrueerimine ning panduse ehitamine“ kogumaksumus on 32 576 eurot. Hasartmängumaksust regionaalsete investeeringu toetuste andmise programmist taotletav summa on 27 690 eurot. Narva linna omafinantseering moodustab 4 886 eurot (15 %). 
Narva Linnavolikogu otsusega on vaja kinnitada projekti omafinantseering. 
2. Õiguslikud alused
Narva Linnavolikogu 29.06.2000 määrusega nr 36/16 kinnitatud „Narva linna põhimääruse“ punkti 4.4.14. kohaselt volikogu ainupädevusse kuulub laenude ja teiste varaliste kohustuste võtmine. Seega kuulub projekti „Karja tn 6a hoone siseruumide osaline rekonstrueerimine ning panduse ehitamine“ omafinantseeringu kinnitamine Narva Linnavolikogu pädevusse.

Valla- ja linnaeelarve seaduse § 11 lõike 1 kohaselt kuulub linnaeelarve eelnõu koostamine linnavalitsuse pädevusse. Valla- või linnavalitsus koostab omavalitsusüksuse arengukava arvestades eelarve projekti ning esitab selle koos valla- ja linnaeelarve seaduse § 11 lõikes 2 nimetatud lisadega volikogule hiljemalt üks kuu enne eelarveaasta algust.

3. Otsus
3.1. Kinnitada projekti „Karja tn 6a hoone siseruumide osaline rekonstrueerimine ning panduse ehitamine“ omafinantseering 2012. aastal kokku 4 886 euro ulatuses.

3.2. Projekti positiivse rahastamisotsuse korral Narva Linnavalitsusel näha ette käesoleva otsuse punktis 3.1 nimetatud omafinantseeringu summa 2012. aasta linnaeelarve eelnõus.
4. Rakendussätted
4.1. Narva Linnavolikogu Kantseleil teha käesolev otsus asjaosalistele teatavaks.
4.2. Otsus jõustub teatavakstegemisest.
4.3. Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

